Illum, l-ambaxxaturi għall-UE qablu dwar emendi għar-regolament dwar il-fond għal għajnuna għall-persuni l-aktar fil-bżonn (FEAD). Dawn l-emendi huma maħsuba biex inaqqsu l-effetti tal-kriżi tal-COVID-19 fuq il-persuni l-aktar fil-bżonn. Huma ser jagħmluha aktar faċli għall-istati membri, l-organizzazzjonijiet sħab u l-partijiet l-oħra involuti biex ikollhom aċċess għall-fond u jipproteġu l-persunal tagħhom involut fit-tqassim tal-għajnuna. Madwar 13-il miljun ċittadin tal-UE jibbenefikaw mill-fond kull sena. It-tifqigħa tal-COVID-19 hija sfida kbira għall-isforzi tagħna biex ngħinu liċ-ċittadini l-aktar vulnerabbli tagħna. Il-bidliet maqbula llum ser jagħtu lill-istati membri aċċess għal rata miżjuda ta' kofinanzjament mill-baġit tal-UE u ser jagħmluha possibbli li jiġi ffinanzjat il-forniment ta' tagħmir ta' protezzjoni lill-persuni l-aktar fil-bżonn, kif ukoll lil dawk involuti fid-distribuzzjoni tal-għajnuna. Vesna Besiković, Ministru għad-Demografija, il-Familja, iż-Żgħażagħ u l-Politika Soċjali tal-Kroazja Il-proposta tintroduċi l-elementi ġodda li ġejjin: possibbiltà temporanja ta' kofinanzjament ta' 100% mill-baġit tal-UE in-nefqa għal operazzjonijiet ta' rispons għall-kriżijiet għandha tkun eliġibbli mill-1 ta' Frar 2020 l-ispiża tax-xiri ta' materjali u tagħmir ta' protezzjoni personali għall-organizzazzjonijiet sħab għandha titqies bħala spiża eliġibbli ċerti elementi tal-programm operattiv b'rispons għat-tifqigħa mhux ser ikunu jeħtieġu l-approvazzjoni mill-Kummissjoni Ewropea L-emendi jipprevedu wkoll li l-ispejjeż ikunu eliġibbli f'każijiet fejn ikun hemm dewmien fil-forniment tal-assistenza għall-ikel jew għall-materjal bażiku, jew fejn jiġu sospiżi jew ma jiġux implimentati b'mod sħiħ l-operazzjonijiet. Meta mqabbla mal-proposta tal-Kummissjoni, il-pożizzjoni tal-Kunsill tipprevedi l-possibbiltà li l-forniment tal-għajnuna alimentari jew tal-assistenza ta' materjal bażiku ma jsirxbiss permezz ta' kupuni elettroniċi, iżda permezz ta' vawċers fi kwalunkwe forma. Kuntest Ir-Regolament dwar il-FEAD ġie adottat fl-2014 u stabbilixxa strument ġdid biex jindirizza l-agħar forom ta' faqar u privazzjoni alimentari, kif ukoll il-fenomenu tal-persuni mingħajr dar u l-privazzjoni materjali tat-tfal. Il-kriterji biex jiġu identifikati dawk il-persuni l-aktar fil-bżonn li jeħtieġu l-assistenza jiġu stabbiliti mill-istati membri jew l-organizzazzjonijiet sħab, filwaqt li jitqiesu l-ħtiġijiet lokali. Ir-riżorsi disponibbli għall-fond għall-perjodu 2014-2020 jammontaw għal EUR 2.5 biljun bil-prezzijiet tal-2011. Il-proposta li temenda r-regolament ġiet adottata mill-Kummissjoni fit-2 ta' April 2020. Passi li jmiss: Il-presidenza tal-Kunsill issa ser tinforma lill-Parlament Ewropew li jekk huwa jadotta l-pożizzjoni tiegħu fil-forma stabbilita fit-test maqbul mill-Kunsill, il-Kunsill japprova l-pożizzjoni tal-Parlament Ewropew u l-att għandu jiġi adottat bil-formulazzjoni li tikkorrispondi għall-pożizzjoni tal-Parlament Ewropew. Il-presidenza ser titlob ukoll lill-Parlament Ewropew biex juża l-proċedura urġenti. Proposta tal-KE Regolament dwar il-FEAD